
28                                                                  DR 30.7.2018                                                       

 
Timbalan Yang di-Pertua [Tuan Nga Kor Ming]: Yang Berhormat Jasin, teruskan. 

Datuk Seri Haji Ahmad bin Hamzah [Jasin]: Terima kasih Yang Berhormat. Inilah 
sebenarnya senario yang kita hadapi pada ketika ini. Bukan sahaja keadaan kehidupan kita 
yang makin terhimpit, pendapatan semakin berkurang tetapi Kerajaan Pakatan Harapan 
hanya tahu menjanjikan janji-janji manis dan membuat berbagai-bagai dasar yang 
sebenarnya boleh mengakibatkan kerajaan kita menanggung kerugian.  

Apa tidaknya, kalau kita hari-hari sibuk dengan berita-berita yang mengatakan 
konon kita mempunyai hutang yang bertimbun-timbun. Selepas kita dapati Bursa Saham kita 
merudum, kita kata bukan, hutang kita sebenar sekian tetapi kita telah terlepas mulut kerana 
kita telah menyebutkan bahawa hutang kerajaan sebanyak RM1 trilion.  

Apa yang sebenarnya diamalkan oleh kerajaan-kerajaan yang lain, pada setiap 
membentangkan hutang negara adalah sebenarnya hutang daripada Kerajaan Persekutuan. 
Bukan dimasukkan semua sekali dengan contingent liability, kalau masuk contingent liability 
sekalipun, kita masih mempunyai keupayaan tetapi kerana keseronokan mereka untuk 
memburuk-burukkan kerajaan yang lalu, maka akibatnya rakyat yang menanggung.  

Seterusnya kita dapat lihat di sini, Tuan Yang di-Pertua, saya pun sudah hilang 
modal saya kerana dikacau tadi [Ketawa] Apa pun kita hendak sebut di sini, kita lihat wang 
kita pun sudah turun nilai daripada RM3.90 hari ini, sudah turun RM4.06, sebanyak empat 
peratus.  

Kejatuhan ini sebenarnya adalah mencerminkan krisis keyakinan di mana Ringgit 
kita adalah merupakan mata wang ke empat yang terburuk di Asia, ini menurut kepada Ketua 
Ekonomi dan Ketua Penyelidikan daripada AmBank. Di sebut sini, ringgit akan terus merosot 
antara lima peratus ke 10 peratus.  

Jadi saya hendak tanya sedikit kepada pihak kerajaan, pada ketika ini rizab kerajaan 
yang kita cukup kerajaan yang lalu cukup jaga begitu kuat sekali, daripada USD104 bilion 
pada 15 Mei yang lalu, kita sekarang telah jatuh menjunam kepada simpanan rizab kita hanya 
sebanyak USD104.6 bilion. Dalam tempoh dua bulan ini, rizab telah menyusut sebanyak 
USD4.8 bilion ataupun 4 peratus. Saya hendak kalau boleh kerajaan terangkan apa sebab 
penurunan ini. Adakah satu daripada sebabnya untuk kita mempertahankan Ringgit? Kerana 
kenapa ringgit kita turun?  

Seterusnya, kita hendak kalau boleh Ringgit kita dapat terus dipertahankan kerana 
kalau setiap penurunan ringgit perkara ini telah melibatkan induce imported inflation, dengan 
izin Tuan Yang di-Pertua... 

Timbalan Yang di-Pertua [Tuan Nga Kor Ming]: Menggulung.  

Datuk Seri Haji Ahmad bin Hamzah [Jasin]: ...Dan ia mendorong kepada 
kenaikan kos sara hidup manakala pendapatan kita pula merosot. Memandangkan masa 
saya yang terhad, saya mempunyai satu perkara yang terakhir Tuan Yang di-Pertua. Boleh? 

Timbalan Yang di-Pertua [Tuan Nga Kor Ming]: Sila menggulung. 

Datuk Seri Haji Ahmad bin Hamzah [Jasin]: Yang terakhir Tuan Yang di-Pertua, 
boleh? 

Datuk Seri Haji Ahmad bin Hamzah [Jasin]: Tentang Tabung Harapan ini. Tabung 
Harapan ini, yang saya tahu semasa Krisis Ekonomi Asian, Korea Selatan telah membuat 
satu tabungan untuk membantu kerajaan untuk membayar hutang daripada IMF kerana 
kerajaan tidak mempunyai kemampuan.  

Akan tetapi sekarang, kerajaan ini tidak berhutang kerana, kenapa kita bebankan 
rakyat? Adakah sebenarnya hendak memburuk-burukkan kerajaan dan dalam masa yang 
sama telah menyebabkan syarikat-syarikat terpaksa, dalam keadaan terpaksa untuk 
menyumbang dan kita hendak lihat kalau boleh... 

Tuan Khoo Poay Tiong [Kota Melaka]: Minta laluan Tuan Yang di-Pertua. 

 

 

 



Timbalan Yang di-Pertua [Tuan Nga Kor Ming]: Yang Berhormat Jasin, teruskan. Datuk Seri Haji Ahmad bin Hamzah [Jasin]: Terima kasih Yang Berhormat. Inilah sebenarnya senario yang kita hadapi pada ketika ini. Bukan sahaja keadaan kehidupan kita yang makin terhimpit, pendapatan semakin berkurang tetapi Kerajaan Pakatan Harapan hanya tahu menjanjikan janji-janji manis dan membuat berbagai-bagai dasar yang sebenarnya boleh mengakibatkan kerajaan kita menanggung kerugian. Apa tidaknya, kalau kita hari-hari sibuk dengan berita-berita yang mengatakan konon kita mempunyai hutang yang bertimbun-timbun. Selepas kita dapati Bursa Saham kita merudum, kita kata bukan, hutang kita sebenar sekian tetapi kita telah terlepas mulut kerana kita telah menyebutkan bahawa hutang kerajaan sebanyak RM1 trilion. Apa yang sebenarnya diamalkan oleh kerajaan-kerajaan yang lain, pada setiap membentangkan hutang negara adalah sebenarnya hutang daripada Kerajaan Persekutuan. Bukan dimasukkan semua sekali dengan contingent liability, kalau masuk contingent liability sekalipun, kita masih mempunyai keupayaan tetapi kerana keseronokan mereka untuk memburuk-burukkan kerajaan yang lalu, maka akibatnya rakyat yang menanggung. Seterusnya kita dapat lihat di sini, Tuan Yang di-Pertua, saya pun sudah hilang modal saya kerana dikacau tadi [Ketawa] Apa pun kita hendak sebut di sini, kita lihat wang kita pun sudah turun nilai daripada RM3.90 hari ini, sudah turun RM4.06, sebanyak empat peratus. Kejatuhan ini sebenarnya adalah mencerminkan krisis keyakinan di mana Ringgit kita adalah merupakan mata wang ke empat yang terburuk di Asia, ini menurut kepada Ketua Ekonomi dan Ketua Penyelidikan daripada AmBank. Di sebut sini, ringgit akan terus merosot antara lima peratus ke 10 peratus. Jadi saya hendak tanya sedikit kepada pihak kerajaan, pada ketika ini rizab kerajaan yang kita cukup kerajaan yang lalu cukup jaga begitu kuat sekali, daripada USD104 bilion pada 15 Mei yang lalu, kita sekarang telah jatuh menjunam kepada simpanan rizab kita hanya sebanyak USD104.6 bilion. Dalam tempoh dua bulan ini, rizab telah menyusut sebanyak USD4.8 bilion ataupun 4 peratus. Saya hendak kalau boleh kerajaan terangkan apa sebab penurunan ini. Adakah satu daripada sebabnya untuk kita mempertahankan Ringgit? Kerana kenapa ringgit kita turun?. Seterusnya, kita hendak kalau boleh Ringgit kita dapat terus dipertahankan kerana kalau setiap penurunan ringgit perkara ini telah melibatkan induce imported inflation, dengan izin Tuan Yang di-Pertua... Timbalan Yang di-Pertua [Tuan Nga Kor Ming]: Menggulung. Datuk Seri Haji Ahmad bin Hamzah [Jasin]: ...Dan ia mendorong kepada kenaikan kos sara hidup manakala pendapatan kita pula merosot. Memandangkan masa saya yang terhad, saya mempunyai satu perkara yang terakhir Tuan Yang di-Pertua. Boleh?. Timbalan Yang di-Pertua [Tuan Nga Kor Ming]: Sila menggulung. Datuk Seri Haji Ahmad bin Hamzah [Jasin]: Yang terakhir Tuan Yang di-Pertua, boleh?. Datuk Seri Haji Ahmad bin Hamzah [Jasin]: Tentang Tabung Harapan ini. Tabung Harapan ini, yang saya tahu semasa Krisis Ekonomi Asian, Korea Selatan telah membuat satu tabungan untuk membantu kerajaan untuk membayar hutang daripada IMF kerana kerajaan tidak mempunyai kemampuan. Akan tetapi sekarang, kerajaan ini tidak berhutang kerana, kenapa kita bebankan rakyat? Adakah sebenarnya hendak memburuk-burukkan kerajaan dan dalam masa yang sama telah menyebabkan syarikat-syarikat terpaksa, dalam keadaan terpaksa untuk menyumbang dan kita hendak lihat kalau boleh... Tuan Khoo Poay Tiong [Kota Melaka]: Minta laluan Tuan Yang di-Pertua.